
The  globalization,  as  a  social  phenomenon,  is  not  new.  Mankind  has  already  been through such kind of moments. From different points of view, the current global period seems to be different, both as quantity and as quantity. As an international system, the globalization has its own  technologies,  culture,  economic  core,  demographic  pattern,  power  structure  and  the measure is for time and not for space.
The violence is intrinsic to the very project of the globalization. It is of a structural type and  could  be  perceived  at  an  individual  or  group  level,  as  well  as  at  an  overall  international social  one;  it  involves  all  its  emerging  kinds:  physical,  symbolic  and  virtual.  The  modern civilization, as a result of the globalization, gives birth to the hope that it will be able to manage the group violence and wars. This hope is not confirmed by the modern wars and the violence of the  ethnical  purification  types  and  revolts  against  state  structures,  which  are  more  and  more frequent.
Globalizarea,  ca  fenomen  social,  nu  este  nouă.  Omenirea  a  mai  trecut  prin  asemenea momente. Sub diferite aspecte actuala eră a globalizării se deosebeşte atât sub aspect cantitativ, dar,  mai  ales,  sub  cel  calitativ.  Ca  sistem  internaţional,  globalizarea  are  propriile  sale tehnologii,  propria  sa  cultură,  propria  sa  esenţă  economică,  model  demografic,  structură  de putere, iar măsura este pentru timp şi nu pentru spaţiu.
Violenţa  este  intrinsecă  proiectului  însuşi  al  globalizării.  Ea  este  structurală  şi  se manifestă  atât  la  nivel  individual,  grupal  cât  şi  la  nivelul  sistemului  social  global,  implicând toate formele sale de manifestare: fizică, simbolică şi virtuală. Civilizaţia modernă ca rezultat al globalizării naşte speranţa că va stăpâni violenţa de grup şi războaiele. Această speranţă nu este confirmată  de  războaile  moderne  şi  de  violenţele  de  tipul  purificărilor  etnice  şi  al  revoltelor împotriva structurilor statale ce sunt din ce în ce mai frecvente
Noua  ordine  mondială  se  dezvoltă  într-un  ritm  foarte  rapid.  Sistemul lent,  stabil,  divizat  al  Războiului  Rece  care  dominase  politica  internaţională începând  din  1945  a  fost  înlocuit  ferm  de  un  sistem  nou,  foarte  bine  uns  şi interconectat, numit globalizare.
Globalizarea,  ca  fenomen  social  al  zilelor  noastre,  nu  este  nouă. Omenirea a mai trecut prin experienţa unei ere a globalizării, cum a fost cea de la mijlocul secolului al XIX- lea şi până la sfârşitul anilor 20 ai secolului XX.  Evenimentele  şi  procesele  de  natură  politică,  economico  –  financiară, tehnologică,  al  emigrării  fără  paşaport  a  mari  mase  de  oameni  ş.a.  ne  dă posibilitatea   să   putem   „spune   cu   certitudine   că   această   primă   eră   a   globalizării de dinaintea Primului Război Mondial a făcut ca lumea să treacă
de la măsura „L” la măsura „M”.(1)
Prima  eră  a  globalizării  şi  a  capitalismului  financiar  global  a  primit loviturile  succesive  ale  Primului  Război  Mondial,  Revoluţiei  ruse  (1917), marii  crize  din  1929,  al  căror  efect  conjugat  a  dus  la  împărţirea  lumii, deopotrivă  geografic  şi  ideologic.  Reîmpărţirea    lumii  în  urma  celui  de-al Doilea Război Mondial a rămas în vigoare din cauza Războiului  Rece, şi el tot  un  sistem  internaţional.  A  dăinuit  din  1945  până  în  1989  când,  odată  cu căderea Zidului Berlinului – simbolul Războiului Rece – , a fost înlocuit de un alt  sistem:  noua  eră  a  globalizării,  în  care  ne  aflăm  acum,  „a  doua  eră  a globalizării”,  aşa  cum  afirmă  Thomas  L.  Fredman,  în  cartea  sa  „Lexus  şi măslinul”, 2008. „Rezultă – concluzionează autorul respectiv –  că intervalul de 75 de ani cuprins între Primul Război Mondial şi sfârşitul Războiului Rece n–a  fost  decât  o  lungă  pauză  între  o  primă  eră  a  globalizării  şi  următoare etapă”.(2)
Între precedenta eră şi cea în care ne aflăm acuma există o mulţime de similitudini, dar şi multe deosebiri. La o analiză mai atentă, similitudinile şi deosebirile sunt atât de ordin cantitativ cât şi de ordin calitativ. Ceea ce este nou în actuala etapă este: ritmul, intensitatea cu care lumea s-a contopit într-o singură  piaţă  globalizată,  numărul  mare  de  persoane  şi  ţări  capabile  să participe  la  acest  proces  şi  să  fie  afectate  de  el,  numărul  uriaş  de  tranzacţii
valutare zilnice – în aprilie 1998 acestea au ajuns la 1,5 trilioane de dolari pe zi şi tendinţa era în creştere faţă de 820 de miliarde dolari pe zi în 1992, fluxul de capital privat dinspre ţările dezvoltate spre cele în curs de dezvoltare – în anul  2000  fluxul  era  măsurat  în  sute  de  miliarde  de  dolari  şi  erau  implicate zeci de ţări.
Calitativ,  actuala  eră  a  globalizării  diferă  faţă  de  precedenta,  atât  sub aspect tehnologic, cât şi politic. Noile tehnologii au capacitatea de a conecta lumea  prin  legături  şi  mai  puternice.  Aceste  tehnologii  permit  nu  numai statelor  şi  corporaţiilor  să  ajungă  în  toate  colţurile  lumii  mai  ieftin  şi  mai profund  decât  înainte,  ci  şi  indivizilor.  Politic,  noua  eră  a  globalizării  este dominată de puterea , de cultura, de armata şi de dolarul american în raport cu precedenta,  care  a  fost  dominată  de  puterea,  de  moneda  şi  marina  britanică. Instituţiile create pentru susţinerea, directă sau indirectă, a acestei supremaţii în plan internaţional – Fondul Monetar Internaţional, Acordul General pentru Tarife şi Comerţ (GATT), au facilitat deschiderea de noi pieţe şi au încurajat comerţul  în  lume.  La  acestea  s-a  alăturat  şi  Flota  americană  care  a  ţinut deschise  căile  maritime  pentru  aceste  pieţe,  în  vederea  facilitării  legăturilor. S-a  creat  o  structură  de  putere  globală  care  a  încurajat  şi  intensificat  toate tendinţele,  unele  întâlnite  şi  înainte,  unele  pe  care  nu  le-am  mai  văzut niciodată,  dar  şi  situaţii  atât  de  noi,  încât  deocamdată  nici  nu  le  înţelegem. Rezumând diferenţa dintre cele două ere ale globalizării, Thomas L. Friedman  aprecia că „dacă prima a redus lumea de la măsura „L” la măsura „M”, cea de-a doua reduce lumea de la măsura „M” la măsura”S”.(3)
Globalizarea  a  luat  locul  Războiului  Rece  ca  sistem  internaţional definitoriu.
Ca  sistem  internaţional,  Războiul  Rece  îşi  avea  propria  structură  de putere – echilibrul de forţe, propriile reguli – neviolarea sferelor de influenţă, ideile sale dominante – conflictul dintre comunism şi capitalism, destindere, nealiniere,  perestroika,  propriile    tehnologii  definitorii  –  armele  nucleare  şi cea  de-a  doua  revoluţie  industrială  erau  predominante,  propria  anxietate  – teama de distrugere nucleară, propriile unităţi de măsură – forţa explozivă a armelor  nucleare,  propria  concepţie  asupra  dezvoltării  economice,  propria perspectivă – lumea a fost divizată în tabăra comunistă, tabăra occidentală şi tabăra neutră, iar fiecare ţară, la rândul ei, făcea parte din una dintre acestea. Toate aceste elemente luate la un loc  au influenţat  politica internă şi externă ale fiecărei ţări din lume. Sistemul Războiului Rece nu a modificat totul, dar a schimbat multe lucruri.
Actuala  eră  a  globalizări  este  un  sistem  internaţional  similar,  cu propriile  atribute  unice,  care  contrastează  puternic  cu  cele  ale  Războiului Rece.  Integrarea  şi  nu  divizarea  specifică  Războiului  rece  este  trăsătura unificatoare  a  noului  sistem  internaţional.  Lumea  a  devenit  un  loc  tot  mai interconectat,  iar  astăzi,  indiferent  dacă  este  vorba  de  o  ţară  sau  de  o companie, ameninţările şi oportunităţile vin de la cei cu care eşti conectat. De asemenea, este caracterizat de un singur cuvânt: Web. Toate acestea determină multe  alte  deosebiri  între  sistemul  globalizării  şi  sistemul  Războiului  Rece. Comparativ  cu  sistemul  Războiului  Rece,  sistemul  globalizării  nu  este  un proces  îngheţat,  ci  un  sistem  dinamic  şi  continuu.  Atributele  unice  ale globalizării  se  regăsesc  în  conţinutul  diferitelor  definiţii  date  acestui  proces global:  „deschiderea  crescândă  a  economiilor  spre  mărfuri  şi  capitaluri străine”,  „multitudinea  de  transformări  economico-sociale  înregistrate  de omenire  în  prezent,  generate  de  impactul  fluxurilor  financiar-  monetare transcontinentale”,  „proces  de  surmontare  a  graniţelor  apărute  de-a  lungul istoriei”  etc.  Semnificativă  este,  din  punctul  nostru  de  vedere,  accepţiunea prin  care  globalizarea  este  „integrarea  inexorabilă  a  pieţelor,  a  statelor naţionale  şi  tehnologiilor  într-un  grad  fără  precedent  –  şi  anume  într-o modalitate   care   dă   indivizilor,   întreprinderilor   şi   statelor      naţionale posibilitatea de a ajunge mai departe, mai rapid, mai profund şi mai ieftin ca oricând şi într-o manieră care, pe de altă parte, produce o reacţie puternică din  partea  celor  pe  care  acest  nou  sistem  fie  îi  agresează,  fie  îi  lasă  în urmă”(4).
Globalizarea are propria cultură dominantă, care este şi cauza acţiunii ei omogenizatoare până la un anumit grad – americanizarea globului (de la Big Macs   la   Mickey   Mouse);   are   propriile   tehnologii   –   computerizarea,  miniaturizarea,   digitalizarea,   comunicarea   prin   satelit,   fibrele   optice   şi Internetul, care consolidează perspectiva definitorie a globalizării; are măsura definitorie viteza – viteza comerţului, călătoriilor, comunicării şi inovaţiei; are propria esenţă economică – modelul de afaceri al capitalismului globalizat, în care, din cauza breşelor tehnologice, viteza cu care cea mai recentă invenţie poate deveni depăşită sau marfă de larg consum atinge astăzi viteza luminii, iar  acele  ţări  care  permit  capitalismului  să  lichideze  rapid  întreprinderile ineficiente,  eliberând  astfel  capitalul  imobilizat  şi  orientându-l  spre  ramuri inovatoare, vor prospera în era globalizării; are propriul model demografic – accelerarea  rapidă  a  migrării  populaţiei  din  mediul  rural  şi  de  la  un  stil  de viaţă agrar în mediul urban, cu un stil de viaţă mai strâns legat de tendinţele globale din alimentaţie, pieţe, modă şi divertisment; are propria structură de putere cu mult mai complexă decât cea a Războiului Rece construit exclusiv în jurul statelor naţionale, a statelor care se confruntă cu alte state, a statelor care menţin un echilibru  şi care se aliniază ca sistem..
Structura  de  putere  a  sistemului  globalizării  este  construit  pe  trei echilibre de forţă, care se intersectează şi se influenţează reciproc: a) primul este  echilibrul  dintre  satele  naţionale,  în  care  Statele  Unite  reprezintă  acum singura  superputere  dominantă,  toate  celelalte  naţiuni  fiindu-i  subordonate într-o măsură mai mare sau mai mică, iar echilibrul de forţe dintre acestea şi celelalte   state   are   o   mare   importanţă   pentru   stabilitatea   sistemului internaţional; b) al doilea echilibru îl constituie cel dintre statele naţionale şi pieţele  globale,  acestea  din  urmă  concentrate  la  un  loc  în  centre  financiare globale de maximă importanţă –superpieţe – care, împreună cu milioanele de investitori  uniţi  printr-un  simplu  click  pe  mouse,  pot  avea  un  impact  uriaş asupra statelor naţionale, mergând până la a provoca răsturnări de guverne; c) cel de-al treilea echilibru –şi cel mai nou – este cel dintre indivizi şi statele naţionale. Astăzi, mai mult ca oricând, reţeaua care a cuprins comunicarea şi
deplasarea  oamenilor  le  conferă  indivizilor  mai  multă  putere  de  a  influenţa deopotrivă pieţele şi statele naţionale decât a fost posibil vreodată de-a lungul istoriei. Indivizii pot acţiona direct din ce în ce mai mult pe scena mondială, fără  medierea  unui  alt  stat.  Avem  de-a  face  cu  indivizi  superputernici.  Unii dintre  ei  sunt  nemulţumiţi,  alţii  nu  se  plâng,  dar  toţi  au  capacitatea  de  a acţiona direct pe scena lumii.
Astăzi, noul sistem mondial –globalizarea – nu va putea fi înţeles dacă nu vom privi totul ca pe o interacţiune complexă între toţi aceşti trei actori: statele  în  luptă  cu  statele,  statele  în  luptă  cu  superpieţele  şi  superpieţele  şi statele în luptă cu indivizii superputernici.
Globalizarea generează şi o serie de fenomene, mai puţin vizibile, dar foarte  periculoase  pentru  ceea  ce  înseamnă  siguranţa  naţiunilor,  a  lumii  în ansamblu:  distrugerea  sistemului  clasic  de  valori,  fragmentarea  şi  slăbirea coeziunii sociale; creşterea inegalităţilor sociale atât pe plan intern, cât şi între  state,  crize  economico-financiare,  proliferarea  nucleară,  emigraţia  ilegală, exacerbarea ataşamentului din punct de vedere identitar la comunitatea locală şi  naţională,  terorism,  infracţionalitatea  transfrontalieră,  pandemiile  şi  multe altele.  Nevoia  de  a  colabora  pentru  rezolvarea  problemelor  colective  este  la fel de evidentă ca şi dificultatea de a găsi soluţii. Instituţiile multilaterale ale lumii sunt relicve ale Războiului Rece, descrise mai degrabă ca disfuncţionale decât indispensabile.
Violenţa  este  intrinsecă  proiectului  însuşi  al  globalizării.  Ea  este structurală.  „Războaiele  contemporane  ridică  sau  coboară  preţul  la  benzină la pompă, a hranei în magazine, al acţiunilor la bursă. Fac ravagii ecologice. Erup în domiciliile noastre prin intermediul micului ecran (..). Războaiele din trecut  răzbat  peste  timp  spre  a  ne  afecta  viaţa  prezentă  (…)  războaiele purtate  acum  o  mie  de  ani  au  dus  la  inventarea  ierarhiilor  ale  lanţului  de comandă – o formă de autoritate familiară milioanelor de salariaţi ai lumii actuale. Până şi războaiele din viitor – fie plănuite, fie doar imaginate – ne pot  fura  banii  de  impozite”.(5)      Analiza  succintă  atât  a  primei  ere  a globalizării, dar şi a celei actuale ne arată că violenţa –  fie în forma sa fizică, simbolică sau virtuală – este un însoţitor permanent şi este implicată, direct şi indirect,  în  toate  procesele  politice,  economice,  sociale  etc.  Indiferent  de forma sa de exprimare, ea va fi „violenţa sau forţa încastrată în lege” care se află înapoia tuturor acţiunilor unui stat, guvern; de fapt „orice guvern – afirmă Alvin Toffler – se bazează pe armată şi poliţie (şi nu numai, pentru că sunt folosite  şi  alte  instrumente,  de  exemplu:  media,  organizaţii  şi  departamente guvernamentale  şi  nonguvernamentale  etc.,  care  controlează  amploarea  şi intensitatea  violenţei  –  n.n.)  pentru  a-şi  impune  voinţa.  Această  ameninţare omniprezentă şi necesară a violenţei oficiale în societate ajută la menţinerea sistemului  în  funcţiune,  făcând  să  fie    aplicabile  contractele  de  afaceri curente…oferind  maşinării  pentru  rezolvarea  paşnică  a  disputelor.  În  acest sens  paradoxal,  ameninţarea  voalată  cu  violenţa  este  aceea  care  ajută  ca viaţa cotidiană să decurgă nonviolent”(6)Ea este generată de tensiunea dintre globalizare, acumulare de capital sau implicaţiile noii economi electronice şi forţele  ancestrale  ale  culturii,  geografiei,  tradiţiei  şi  comunităţii,  în  ciuda eforturilor de a realiza un echilibru între cele două tendinţe.
Numeroasele  lucrări  şi  eseuri  ,  unele  au  devenit  lucrări  de  referinţă,  care  încercau  să  explice  modul  în  care  noua  eră  a  globalizării  modelează politica  internă  şi  relaţiile  internaţionale  ale  tuturor  statelor  nu  au  ocolit conflictul social. ”Chiar dacă toate conţineau adevăruri importante – apreciază Thomas  L.  Fridman,  în  lucrarea  sa  Lexus  şi  măslinul  –  ,  mi  s-a  părut  că niciuna nu a reuşit să surprindă într-un sens holistic lumea de după Războiul Rece”.(7) În lucrările respective sunt încercări de previzionare a modelului în care  conflictele  se  vor  desfăşura.  În  Ciocnirea  civilizaţiilor  şi  refacerea ordinii  mondiale,  Samuel  P.  Huntington  a  observat  conflictele  de  natură   culturală la nivel mondial şi le-a extins exagerat, făcând din ele, în noua eră a globalizări,  un  conflict  între  civilizaţii  de  lungă  durată  şi  violent,  mergând până acolo încât să declare că viitorul război mondial, dacă va exista vreunul, „va fi un război al civilizaţiilor”.
Civilizaţia  modernă,  ca  rezultat  al  globalizării,  naşte  speranţa  că  va stăpâni războaiele şi violenţa de grup. Această speranţă nu este confirmată de războaiele moderne şi de violenţele de tipul purificator etnic. În ultimii 20 de ani,  numărul  conflictelor  armate  dintre  ţări  a  scăzut.  Chiar  dacă  luăm  în considerare  războaiele  din  Irak  şi  Afghanistan,  numărul  de  conflicte  armate din lume este într-un declin nemaivăzut din anii 70. Un studiu a scos la iveală faptul  că  între  1989  şi  2003  au  izbucnit  numai  şapte  războaie  între  state-
naţiuni. Probabilitatea ca orice ţară să fie implicată într-un conflict era la cel mai mic nivel din anii 50 încoace.
Problema e că s-au răspândit alte forme de conflict şi violenţă. Numărul oamenilor  ucişi  sau  răniţi  de  terorişti  a  crescut  de  la  aproximativ  7.000  în 1995 la peste 25.000 în 2006. Adesea, aceste atacuri teroriste sunt îndreptate fie  direct  spre  cetăţeni  străini,  fie  plănuite,  finanţate  şi  coordonate  de  reţele care operează la scară internaţională.
Chiar dacă astăzi riscul anihilării totale este mai mic decât în perioadele în  care  marile  puteri  rivale  înarmate  cu  arsenale  nucleare  de  proporţii  se ameninţau  una  pe  alta  cu  distrugerea    reciprocă  sigură,  există  un  număr  tot mai  mare  de  actori  întăriţi  de  globalizare  ce  au  potenţialul  de  a  produce dezastre  la  scară  largă,  cu  substanţiale  pierderi  de  vieţi  umane.  Odată  cu adâncirea crizei economice, disperarea ar putea duce la o violenţă sporită, iar unele   guverne   ar   putea   fi   mult   mai   tentate   să   profite   de   conflictele internaţionale  pentru  a  distrage  atenţia  populaţiei  sărăcite  de  la  situaţia cumplită de acasă.

